Språk i Mexico

Det snakkes et stort antall språk i Mexico. Mexico er det landet i verden med flest spansktalende; av de 112,3 millioner innbyggerneINEGIs tall fra 2010 snakker de fleste spansk. Det fins ingen erklæring som sier at spansk er landets offisielle språk, selv om det de facto har denne rollen. Fra og med 1992 definerer den meksikanske grunnloven landet som «flerkulturelt». Myndighetene har registrert 62 indianske språk, som ifølge Ley de los Derechos Lingüísticos («Loven om språklige rettigheter») av 2001, regnes som «nasjonalspråk» og er likestilte med spansk.Ley de los Derechos Lingüísticos  

Inndelinga av de indianske språka i Mexico pleier vanligvis å gruppere dialekter som ikke er innbyrdes forståelige, sammen som ett språk. For eksempel regner de meksikanske myndighetene nahuatl som ett språk, selv om mange av dialektene er svært forskjellige. Noen lingvister regner mange av dialektene som egne språk, og tallet på antall språk i Mexico kan dermed høynes til over 100.

Spansk
Selv om spansk ikke regnes som offisielt språk i Mexico, har bruken av språket i undervisning og offisielle dokumenter gjort det til de facto offisielt språk i landet. Litt over 99 % av innbyggerne snakker språket, enten som morsmål eller som andrespråk.

Spansken som snakkes i Mexico (kalt meksikansk-spansk), skiller seg fra variantene som snakkes i andre spansktalende land. I Mexico brukes et stort antall lånord fra nahuatl og andre indianske språk. Fonologisk sett har meksikansk-spansk også flere særegenheter.

Indianske språk
Med over 6 millioner talere av indianske språk, er Mexico, nest etter Peru, landet med flest talere av amerindiske språk i Amerika. I forhold til antall innbyggere er andelen imidlertid mindre enn i land som Guatemala (42,8 %), Peru (35 %), Ecuador (9,4 %) og Panama (8,3 %). I 2010 snakka 6 695 228 personer over 5 år i Mexico et indiansk språk. Dette utgjør 6,6 % av befolkninga. 14 % av de som snakker et indiansk språk, snakker ikke spansk. Det eneste indianske språket i Mexico som snakkes av over én million mennesker, er nahuatl. Nahuatl ligger på fjerdeplass på lista over indianske språk med flest talere i Amerika, etter quechua, aymara og guaraní. Delstaten med flest talere av indianske språk er Oaxaca, etterfulgt av Chiapas.

Antall talere av indianske språk i Mexico har økt de siste åra, men den relative andelen i forhold til landets innbyggertall faller, noe som illustreres av denne tabellen:
 År  Innbyggere over 5 år i Mexico  Antall talere av indianske språk over 5 år (millioner)  Andel talere av indianske språk i forhold til det totale innbyggertallet (prosent) 1930  14 028 575   2,3   16,0 1950  21 821 032   2,4   11,2 1970  40 057 728   3,1   7,8 1990  70 562 202   5,3   7,5 2000  84 794 454   6,3   7,1 2005  90 266 425   6,0   6,6 2010  101 808 216   6,6  6,5

Indianske språk i Mexico 200px Språk med over 100 000 brukere Språk med over 20 000 og under 100 000 brukere Språk med under 20 000 brukere

Liste over indianske språk i Mexico
Dette er ei liste over de indianske språka som snakkes i Mexico, sortert etter antall brukere.CDI  (2005) Talla er fra 2005. Språkas navn på seg selv står i parentes.

 Språk Familie Brukere Nahuatl (nawatlahtolli, mexicano)Uto-aztekisk1 659 029Yukatansk maya (maaya t'aan)Mayisk892 723Mixtekisk (tu'un savi)Otomangueansk510 801Zapotekisk (binizaa)Otomangueansk505 992Tzotzil (batz'i k'op)Mayisk356 349Tzeltal (batz'il K'op)Mayisk336 448 Otomí (hñähñü)Otomangueansk327 319Totonakisk (tachiwin)Totonakisk271 847Mazatekisk (ha shuta enima)Otomangueansk246 198 Chol (ch'ol, laktyan)Mayisk189 599Huastekisk (téenek)Mayisk173 233Chinantekisk (tsa jujmí)Otomangueansk152 711Mazahua (jñatio)Otomangueansk151 897Purépecha (p'urhépecha)Isolert136 388Mixe (ayüük)Mixe-zoqueansk135 316Tlapanekisk (me'phaa)Otomangueansk119 497Tarahumara (rarámuri) Uto-aztekisk87 721Zoque (o'de püt)Mixe-zoqueansk60 093Amuzgo (tzañcue)Otomangueansk48 843Chatinsk (cha'cña)Otomangueansk47 762Tojolabal (tojolwinik otik)Mayisk44 531Popolukisk (tuncápxe)Otomangueansk44 237Chontal-maya (yokot t'an)Mayisk43 850Huichol (wixárika)Uto-aztekisk36 856Mayo (yoreme)Uto-aztekisk34 770Tepehua (o'dami)Totonakisk30 339Triqui (tinujéi)Otomangueansk24 491Cora (nayeeri)Uto-aztekisk19 512Popoloca Otomangueansk18 926Huave (ikoods)Isolert16 135Cuicatekisk (nduudu yu)Otomangueansk15 078Yaqui (yoeme)Uto-aztekisk15 053Kanjobal (k'anjobal)Mayisk10 833Tepehua (hamasipini)Uto-aztekisk10 625Pame (xigüe)Otomangueansk9 768Mame (qyool)Mayisk8 739Oaxaca-chontal (slijuala sihanuk)Isolert5 534Chuj Mayisk2 143Tacuate Otomangueansk2 067Jonaz (uza)1 987Guarijio (warihío)1 905Matlatzinca (botuná)1 500Chocho (runixa ngiigua)1 078Pima (o'odham)836Kekchi (k'ekchí) 835Lakandonsk (hach t'an)731Jakaltenansk (abxubal) 584Ocuiltekisk (tlahuica) 522Seri (cmiique iitom) 518Ixcatekisk 406Quiché (k'iche') 286Kakchikel (k'akchikel)230Paipai (akwa'ala)221Cucapa (es péi) 206Motocintlekisk (qatok) 186Kumiai (ti'pai) 185Papago (tohono o'odam) 153Kikapu (kikapooa) 144Ixil 108Cochimi (laymón, mti'pá)96Kiliwa (ko'lew)55Aguakatansk27Andre språk (opata, soltekisk og papabukisk)337

Referanser

Eksterne lenker
 INEGIs oversikt over antall talere av indianske språk i Mexico (2010) 
 INALI – Catálogo de las lenguas indígenas nacionales (HTML)
 INALI – Catálogo de las lenguas indígenas nacionales (PDF)